31. 12. 85 De Europæiske Fællesskabers Tidende Nr. C 351/37 
2. Medlemsstaterne meddeler Kommissionen de natio­
nale retskrifter, som de udsteder på dette område, der er 
omfattet af det direktiv. 
RÅDET FOR DE EUROPÆISKE FÆLLESSKABER HAR— 
under henvisning til traktaten om oprettelse af Det 
europæiske økonomiske Fællesskab, særlig artikel 235, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
Af såvel økonomiske som sociale og kulturelle grunde er 
det vigtigt, at Fællesskabet opretholder sunde audio­
visuelle virksomheder; 
de audio-visuelle mediers behov for spillefilm er allerede og 
vil være i fortsat kraftig stigning, og de ekspansionsmulig-
heder, der følger af den voldsomme vækst inden for de 
audiovisuelle medier, kan bedre udnyttes gennem ophjælp­
ning og udvikling af den europæiske filmindustri, som må 
styrkes og gøres mere konkurrencedygtig; 
en forøgelse af antallet af co-produktioner af biograf- og 
fjernsynsspillefilm, der henvender sig til et stort publikum, 
og hvori deltager statsborgere fra flere medlemsstater, 
herunder medlemsstater, hvis filmproduktion er af begræn­
set omfang, er et første skridt i retning af en sådan 
ophjælpning og udvikling; 
finansiering af tværnationale co-produktioner er forbundet 
med stor risiko, som kan overstige eventuelle deltageres 
økonomiske formåen; 
da de pågældende co-produktioner effektivt kan bidrage til 
en mere positiv udvikling, er det rimeligt, at der til sådanne, 
der opfylder forskellige præcise betingelser, ydes fælles­
skabsstøtte som et supplement til de nationale støtteord­
ninger ; 
en sådan støtte forekommer nødvendig for i overensstem­
melse med fællesmarkedets funktion at opfylde en række 
fællesskabsmålsætninger, og traktaten indeholder ikke den 
fornødne hjemmel hertil; 
fællesskabsstøtteordningen må ikke udformes på en sådan 
måde, at den kan komme til at stride imod traktatens 
bestemmelser om henholdsvis konkurrence, arbejds­
tagernes fri bevægelighed samt fri udveksling af tjenestey­
delser— 
(!) EFT nr. C 125 af 22. 5. 1985, s. 13. Artikel 13 
Dette direktiv er rettet til medlemsstaterne. 
UDSTEDT FØLGENDE FORORDNING: 
Artikel 1 
Der indføres en ordning, hvorefter Fællesskabet kan yde 
finansiel støtte til co-produktion af biograf- og fjernsyns-
spillefilm. 
Støtten tager sigte på at ophjælpe og udvikle den 
europæiske audio-visuelle industri, så den bedre kan 
tilfredsstille det stigende behov for filmproduktioner på et 
godt kvalitativt niveau, der henvender sig til et stort 
publikum. 
Et af formålene med støtten er desuden at give øget 
mulighed for co-produktioner med deltagelse af statsborge­
re fra de fællesskabslande, hvis biograf- og/eller fjernsyns-
filmproduktion på grund af deres audiovisuelle industris 
strukturelle svaghed og/eller deres sprogs mindre geografi­
ske udbredelse er kvantitativt mindre end de øvrige 
medlemslandes. 
Artikel 2 
Følgende kan komme i betragtning som støtteberettigede: 
— fysiske eller juridiske personer med offentligretlig eller 
privatretlig status, som omfattes af lovgivningen i en af 
Fællesskabets medlemsstater, og som producerer 
biograffilm og/eller fjernsynsudsendelser; 
— film- eller fjernsynsinstruktører, der er statsborgere i en 
af Fællesskabets medlemsstater. 
Artikel 3 
1. Kun co-produktioner med mindst tre deltagere fra tre 
forskellige fællesskabslande er berettiget til støtte. 
Desuden kan co-produktioner med kun to deltagere fra to 
forskellige fællesskabslande undtagelsesvist modtage 
støtte, på betingelse af, at disse lande ikke har samme 
sprog. 
2. En co-produktion er kun berettiget til støtte, såfremt 
de nærmere vilkår for dens gennemførelse er i overensstem­
melse med traktatens konkurrencebestemmelser. 
3. Co-producenterne udpeger af deres midte én, som er 
ansvarlig for forvaltningen af den modtagne støtte og 
dennes tilbagebetaling på de i artikel 6 og 7 fastsatte vilkår. 
Fællesskabet, repræsenteret ved Kommissionen, indgår 
med nævnte ansvarlige en kontrakt, alle de i co-
produktionen deltagende parter, herefter benævnt »kon-
traktbeneficianterne«, er solidarisk forpligtede. Ændret forslag til Rådets forordning (EØF) om en fællesskabsstøtteordning til fordel for co-
produktion af biograf- og fjernsynsspillefilm (J) 
KOM(85) 800 endelig udg. 
(85/C 351/13) 
Nr. C 351/38 De Europæiske Fællesskabers Tidende 31. 12. 85 
4. Hver enkelt co-producent må med private eller 
offentlige midler ikke indskyde et beløb, der er større end 
60 % eller mindre end 10 % af produktionsomkostning­
erne ved den pågældende co-produktion. 
5. Co-producenterne fra fællesskabslandene kan lade en 
eller flere andre co-producenter fra tredjelande deltage i co-
produktionen. 
6. Indskuddet fra samtlige co-producenter fra tredjelan­
de må højst udgøre 30 % af produktionsomkostningerne 
ved den pågældende co-produktion. 
Artikel 4 
1. Støtteansøgerne indsender deres ansøgning til Kom­
missionen. 
De underretter samtidig de kompetente nationale myndig­
heder om indsendelsen og om indholdet af denne 
ansøgning. 
2. Støtteansøgerne skal kunne bevise, at distributionen/ 
udsendelsen af den co-produktion, hvortil der ansøges om 
støtte, er sikret i hvert fald i deres hjemlande. 
3. Beviset består i forelæggelse af gyldige aftaler, 
hvorefter filmdistributører og fjernsynsselskaber forpligter 
sig henholdsvis til at distribuere og udsende den pågælden­
de co-produktion. 
For så vidt angår garantier for distribution og udsendelse 
behandles private fjernsynsselskaber med tilladelse til at 
sende fjernsynsprogrammer på nationalt område på lige 
fod med offentlige fjernsynsselskaber. 
4. Kommissionen fastsætter de nærmere betingelser for 
indsendelsen af støtteansøgninger og for arten og udform­
ningen af den dokumentation, der skal vedlægges ansøg­
ningerne. 
Artikel 5 
1. Støtten opdeles i to dele, hvoraf den ene anvendes til 
gennemførelsen af co-produktionen og den anden til 
distributionen/udsendelsen. 
2. Den del, der anvendes til gennemførelsen af co-
produktionen, er på mellem 10 % og 25 % af de hermed 
forbundne omkostninger. 
3. Den del af støtten, der anvendes til distribution/ 
udsendelse, fastsættes individuelt, afhængigt af co-
produktionens karakteristika. 
Den bidrager til dækning af de udgifter, der i ansøgningen 
om støtte er opført til fremstilling af kopier, tekstning og/ 
eller synkronisering samt forskellige former for reklame­
fremstød. 
Den kan dog ikke overstige 50 % af disse udgifter. 
Artikel 6 
1. Til co-produktioner, der først og fremmest er 
beregnet til forevisning i biografer, samt til fjernsyns-co-
produktioner, der gennemføres af co-producenter, som 
ikke selv udsender dem, ydes støtten som et forskud på de 
forventede indtægter. 
2. Hvor det drejer sig om co-produktioner, der først og 
fremmest er beregnet til forevisning i biografer, medregnes 
følgende i indtægterne: først den del af spilleindtægten, der 
benævnes »producent-andelen«, og som tilfalder co-producenterne, dernæst indtægterne ved salg til fjernsyns-
selskaberne og videofilmindustrien. 
Hvor det drejer sig om de i stk. 1 omhandlede fjernsyns-co-
produktioner, medregnes i indtægterne indtægter ved salg 
til fjernsynsselskaberne og til videofilmindustrien samt den 
del af spilleindtægten ved eventuel forevisning i biografer, 
som tilfalder co-producenterne. 
3. Forskuddet tilbagebetales til Fællesskabet og er 
rentebærende. 
Kommissionen fastsætter i en forordning rentesatsen og 
reglerne for tilbagebetalingen af forskuddet. 
Artikel 7 
1. Til fjernsyns-co-produktioner, i hvis gennemførelse 
deltager co-producenter, som selv udsender dem, ydes den 
del af støtten, som svarer til de indtægter, som den enkelte 
co-producent beregner sig ved selv at udsende f jernsynspro-
duktionen, i form af et rentefrit lån, som tilbagebetales til 
Fællesskabet. 
2. Tilbagebetalingen, som den enkelte co-producent 
beregner, skal finde sted et år efter udsendelsen. 
Kommissionen kan dog beslutte, at tilbagebetalingen 
udstrækkes over en periode på fra to til fem år. 
3. En del af lånet, der svarer dels til indtægterne ved salg 
af den pågældende co-produktion til fjernsynsselskaber, 
som ikke har deltaget i produktionen og til videofilmindu­
strien, dels til den del af spilleindtægten ved eventuel 
forevisning i biografer, som tilfalder co-producenterne, 
skal tilbagebetales med renter. 
Denne del af lånet betragtes som et forskud på de 
forventede indtægter, hvorpå bestemmelserne i artikel 6, 
stk. 3, finder anvendelse. 
Artikel 8 
Kommissionen træffer beslutning om tildeling af forskud 
på de forventede indtægter og udbetaling af rentefri lån på 
grundlag af kriterier, som den selv opstiller for udvælgelsen 
af projekter, og efter at have rådspurgt den gruppe, 
bestående af sagkyndige fra flere lande, der oprettes i 
henhold til artikel 9. 
Artikel 9 
1. Der oprettes en gruppe, bestående af sagkyndige fra' 
flere lande. 
2. Gruppen består af to ordinære medlemmer og to 
suppleanter, repræsenterende hver af følgende seks 
kategorier: drejebogsforfattere, instruktører, producenter, 
distributører, biografejere og ansvarlige for fjernsynspro­
grammer. 
3. Kommissionen udpeger de sagkyndige fra en liste, der 
forelægges af de på fællesskabsplan mest repræsentative 
fagorganisationer, og efter at have ført samråd med de 
kompetente nationale myndigheder. 
Ovennævnte liste skal omfatte tre gange så mange navne 
som antallet af ordinære medlemmer og suppleanter. 
Herudover kan Kommissionen dog til enhver tid indkalde 
egnede sagkyndige. 
4. Ved udpegelsen af de sagkyndige sørger Kommissio­
nen for, at mindst én statsborger fra hver af Fællesskabets 
medlemsstater kan deltage i gruppens møder. 
31. 12. 85 De Europæiske Fællesskabers Tidende Nr. C 351/39 
5. De sagkyndige udpeges for tre år. De kan genvælges. 
Artikel 10 
Kommissionen overvåger gennemførelsen af hver enkelt 
kontrakt. 
Kontraktbeneficianterne underretter omgående Kommis­
sionen skriftligt om alle væsentlige forhold vedrørende 
kontraktens gennemførelse. De fremlægger med jævne 
mellemrum en rapport om projektets hidtidige gennemfø­
relse. De skal efterkomme enhver anmodning om yderligere 
oplysninger eller inspektion på de steder, hvor kontrakten 
gennemføres, i henhold til de i kontrakten fastsatte 
betingelser. 
Artikel 11 
En kontrakt kan opsiges af Kommissionen, når en af 
kontraktbeneficianterne misligholder kontrakten helt eller 
delvis, eller når en af kontraktbeneficianterne forsætligt 
eller uagtsomt har givet unøjagtige oplysninger ved 
indgivelsen af ansøgning om støtte, eller når en af dem ikke 
har overholdt kontraktens bestemmelser om støttens 
anvendelse, tidsplanen for co-produktionens gennemførel­
se, indsendelsen af rapporter eller om kontrol. I så tilfælde 
forfalder det restbeløb, der endnu ikke er blevet tilbagebe­
talt, til øjeblikkelig tilbagebetaling, uden at dette foregriber 
eventuelle senere krav på erstatning. Har en af kontraktbeneficianterne forsætligt givet unøjag­
tige oplysninger ved indgivelsen af ansøgningen om støtte 
eller i forbindelse med kontraktens gennemførelse og på 
grund heraf modtaget et beløb, der overstiger den fastsatte 
støtte, kan Kommissionen ligeledes uden nødvendigvis at 
benytte sig af sin ret til at ophæve kontrakten kræve 
tilbagebetaling af de uretmæssigt modtagne beløb med 
renter efter kapitalmarkedssatsen. 
Artikel 12 
De nødvendige bevillinger til ydelsen af støtte opføres hvert 
år som udgifter på De europæiske Fællesskabers budget. 
De forventede tilbagebetalinger opføres som indtægter på 
budgettet. 
Artikel 13 
Kommissionen fremsender hvert år en beretning til 
Parlamentet og Rådet om anvendelsen af denne forordning. 
Artikel 14 
Det fastsættes i kontrakterne, at Domstolen for De 
europæiske Fællesskaber har kompetence til at afgøre alle 
tvister, der måtte opstå mellem kontraktbeneficianterne i 
forbindelse med de pågældende kontrakter. 
Denne forordning er bindende i alle enkeltheder og gælder 
umiddelbart i hver medlemsstat.